Na malom člnku navinutá lamela sa omotávala okolo dvoch, približne 1 cm od seba vzdialených prameňov ľanových, bavlnených alebo hodvábnych vlákien. Pri každom prameni šla z vonkajšej strany rovnobežná bavlnená niť. Jednotlivé omotania lamely sa fixovali omotaním každého z prameňov a k nemu prislúchajúcej nite tenkou kovovou niťou navinutou na malom člnku. Tým vznikal pásik, ktorý sa na podložke na oblom povrchu valca hneď formoval podľa predkresleného motívu. Názov techniky je odvodený buď od jej pôvodu v Španielsku, odkiaľ ju Židia koncom 15. storočia doniesli do východnej Európy, alebo od podobnosti ozdôb ňou zhotovených so španielskymi čipkami paličkovanými z kovových nití. Ide o textilnú techniku vlastnú pravdepodobne výlučne židovskému spoločenstvu.
spôsob zhotovovania plošných ozdôb pletením pásika z nití a lamely a jeho tvarovaním na zariadení v podobe stolíka s pohyblivým valcom
Hasalová, E. – Piatrová, A.: Paramenty – liturgické textílie. Bratislava: SNM – Historické múzeum 2015.